U-I-30/99
Natisni
Opravilna št.:
U-I-30/99
Datum odločitve:
18. 2. 1999
Objavljeno:
OdlUS VIII, 42
ECLI:
ECLI:SI:USRS:1999:U.I.30.99
Akt:
Sklep Sveta Mestne občine Velenje št. 068-0003/99-710 z dne 19. 1. 1999 (Uradni vestnik Mestne občine Velenje št. 1/99)

Sklep Sveta Mestne občine Velenje št. 068-0014/99-710 z dne 19. 1. 1999 (Uradni vestnik Mestne občine Velenje, št. 1/99), 2. čl.
Izrek:
Pobuda za začetek postopka za oceno zakonitosti sklepa Sveta Mestne občine Velenje št. 068-0003/99-710 z dne 19. 1. 1999 in 2. člena sklepa Sveta Mestne občine Velenje št. 068-0014/99-710 z 19. 1. 1999 se zavrže.
Evidenčni stavek:
Ker izpodbijana sklepa nista predpisa ali splošna akta za izvrševanje javnih pooblastil, ki bi ju bilo mogoče izpodbijati s pobudo, je Ustavno sodišče pobudo zavrglo.
Geslo:
Nepristojnost Ustavnega sodišča za oceno akta o potrditvi mandatov kot posamičnega akta.
Pravna podlaga:
Zakon o Ustavnem sodišču (ZUstS), 21., 22., 25., 50., 2. odst. 51. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Franc Sever, Velenje
Datum vloge:
28. 1. 1999
Vrsta odločitve:
sklep
Vrsta rešitve:
zavrženje
Dokument:
US19331
Dokument v PDF obliki:
U-I-30-99.pdf
115 KB
Prenesite datoteko
U-I-30/99
18.2.1999
S K L E P
Ustavno sodišče je v postopku za preizkus pobude Franca Severja iz Velenja na seji dne 18. februarja 1999
s k l e n i l o :
Pobuda za začetek postopka za oceno zakonitosti sklepa Sveta Mestne občine Velenje št. 068-0003/99-710 z dne 19. 1. 1999 (Uradni vestnik Mestne občine Velenje št. 1/99) in 2. člena sklepa Sveta Mestne občine Velenje št. 068-0014/99-710 z 19. 1. 1999 (Uradni vestnik Mestne občine Velenje, št. 1/99) se zavrže.
O b r a z l o ž i t e v
1. Pobudnik, občinski svetnik Mestne občine Velenje, izpodbija sklep št. 068-0003/99-710 z dne 19.1.1999, s katerim je Svet Mestne občine Velenje potrdil mandate članom sveta Bojanu Vohu, Fadilu Krupiču, Benjaminu Strozaku in Francu Špeglu. Meni, da so bile z njegovim sprejemom kršene določbe 30. in 31. člena Zakona o lokalnih volitvah. Člen 2 sklepa št. 068-0014/99-710 z dne 19. 1. 1999 pa pobudnik izpodbija, ker meni, da je odločitev o imenovanju podžupana Draga Martinška, ki bo poklicno opravljal svojo funkcijo, nezakonita, dokler ne bo Statut Mestne občine Velenje (51. člen) usklajen s 33. a členom Zakona o lokalni samoupravi.
2. Izpodbijana sklepa nista predpisa ali splošna akta, izdana za izvrševanje javnih pooblastil, da bi ju bilo mogoče izpodbijati s pobudo (21. in 22. člen Zakona Ustavnem sodišču, Uradni list RS, št. 15/94 - v nadaljevanju: ZUstS). Izpodbijana sklepa sta posamična akta. S prvim sklepom so bili potrjeni mandati posameznim svetnikom Sveta Mestne občine Velenje, z drugim sklepom pa je bil imenovan podžupan Mestne občine Velenje, ki bo poklicno opravljal svojo funkcijo. Zoper posamični akt je dopustna ustavna pritožba, vendar le, če pritožnik meni, da mu je z njim kršena njegova človekova pravica ali temeljna svoboščina (50. člen ZUstS). Ustavna pritožba se lahko vloži šele, ko so izčrpana vsa pravna sredstva, pred izčrpanjem izrednih pravnih sredstev pa ob pogojih, določenih v drugem odstavku 51. člena ZUstS. Ker iz izpodbijanih sklepov ni razvidno, da bi bile z njima kršene pobudnikove človekove pravice in temeljne svoboščine, sam pa tudi tega v pobudi ne uveljavlja, Ustavno sodišče pobude ni obravnavalo kot ustavno pritožbo zoper izpodbijana sklepa.
3. Iz zgoraj navedenih razlogov je Ustavno sodišče pobudo zavrglo. 4. Ustavno sodišče je sprejelo ta sklep na podlagi 25. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen